text: Videoinstallationer i Sottrup Kirke 
  28 september 2012 kl. 15.04
  I Sottrup Kirke vil de ikke længere nøjes med gamle kalkmalerier. Nu skal videoinstallationer præge kirkens loft og hvælvinger.
  Det er den sønderjyske kunstner, Jacob Tækker, der skal levere de video-installationer, der skal præge kirkens hvælvinger som en slags moderne kalkmalerier med levende billeder.
  Kirken søger med projektet at sætte fokus på det moderne sognefællesskab, som det ser ud i Sottrup sogn.
  Sogne-fællesskabet kommer frem, fordi billederne ved nærmere eftersyn er bygget op af sognets indbyggere. Personerne vil helt bogstaveligt vise den sammenhængskraft, som der er i landsbyfællesskabet, hvor ingen kan mangle, uden at en del af fællesskabet vil forsvinde.
  Projektet begynder i denne weekend og skal stå færdigt 20. januar 2013.
  